CELEX: 32010R0152
Language: da
Date: 2010-02-23 00:00:00
Title: Kommissionens forordning (EU) nr. 152/2010 af 23. februar 2010 om tarifering af visse varer i den kombinerede nomenklatur

25.2.2010   
            
            
               DA
            
            
               Den Europæiske Unions Tidende
            
            
               L 48/3
            
         KOMMISSIONENS FORORDNING (EU) Nr. 152/2010
   af 23. februar 2010
   om tarifering af visse varer i den kombinerede nomenklatur
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (1), særlig artikel 9, stk. 1, litra a), og
   ud fra følgende betragtninger:
   
               (1)
            
            
               For at sikre en ensartet anvendelse af den kombinerede nomenklatur, der er knyttet som bilag til forordning (EØF) nr. 2658/87, bør der vedtages bestemmelser vedrørende tariferingen af de i bilaget omhandlede varer.
            
         
               (2)
            
            
               Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvis er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke EU-forskrifter med henblik på anvendelsen af tarifmæssige eller andre foranstaltninger vedrørende samhandelen med varer.
            
         
               (3)
            
            
               Ifølge de almindelige bestemmelser bør varerne i kolonne 1 i tabellen i bilaget tariferes under de KN-koder, der er anført i kolonne 2 ud fra den begrundelse, der er anført i kolonne 3.
            
         
               (4)
            
            
               Det er hensigtsmæssigt, at bindende tariferingsoplysninger, der er meddelt af medlemsstaternes toldmyndigheder i forbindelse med tarifering af varer i den kombinerede nomenklatur, og som ikke er i overensstemmelse med fællesskabsretten fastsat i denne forordning, fortsat kan påberåbes af modtageren i henhold til bestemmelserne i artikel 12, stk. 6, i Rådets forordning (EØF) nr. 2913/92 af 12. oktober 1992 om indførelse af en EF-toldkodeks (2) i et tidsrum på tre måneder.
            
         
               (5)
            
            
               Foranstaltningerne i denne forordning er i overensstemmelse med udtalelse fra Toldkodeksudvalget —
            
         VEDTAGET DENNE FORORDNING:
   Artikel 1
   De varer, der er anført i kolonne 1 i skemaet i bilaget, tariferes i den kombinerede nomenklatur i den i kolonne 2 i skemaet nævnte KN-kode.
   Artikel 2
   Bindende tariferingsoplysninger meddelt af medlemsstaternes toldmyndigheder, som ikke er i overensstemmelse med fællesskabsretten fastsat i denne forordning, kan fortsat påberåbes i henhold til bestemmelserne i artikel 12, stk. 6, i forordning (EØF) nr. 2913/92 i et tidsrum på tre måneder.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 23. februar 2010.
      
         
            For Kommissionen På formandens vegne
         
         Algirdas ŠEMETA
         
            Medlem af Kommissionen
         
      
   
   
      (1)  EFT L 256 af 7.9.1987, s. 1.
   
      (2)  EFT L 302 af 19.10.1992, s. 1.
   
      BILAG
      
                  Varebeskrivelse
               
               
                  Tarifering
                  (KN-kode)
               
               
                  Begrundelse
               
            
                  1
               
               
                  2
               
               
                  3
               
            
                  En vare bestående af mørkegrønne elektriske ledninger med 160 klare miniglødelamper (1,5 V/0,5 W) sat sammen til et net på 320 × 150 cm (såkaldt »lysnet«). Nettets enkelte masker er 19 × 19 cm, hvilket giver en afstand mellem glødelamperne på ca. 19 cm.
                  Varen foreligger i detailsalgsemballage sammen med en 24 V statisk omformer, 8 sugekopper med kroge og 10 ekstra glødelamper.
                  Lysnettet er til såvel udendørs som indendørs brug.
                  Varen er beregnet til dekoration af f.eks. et juletræ eller et vindue.
               
               
                  9405 30 00
               
               
                  Tarifering i henhold til almindelig tariferingsbestemmelse 1 og 6 vedrørende den kombinerede nomenklatur og teksten til KN-kode 9405 og 9405 30 00.
                  Nettets størrelse gør, at det nemt kan lægges over og dække et juletræ. Ledningernes farve og maskestørrelsen på 19 × 19 cm, som gør, at nettet kan trækkes ind over grenspidserne, sikrer, at ledninger og glødelamper ikke kan ses, når glødelamperne er tændt, samtidig med at lyset kan ses gennem grenene, og det giver en ensartet dekorativ virkning.
                  Selv om varen kan bruges til andet, indikerer dens formål og identificerbare egenskaber, at den er beregnet til dekoration som juletræsbelysning.
                  Varen skal derfor tariferes under KN-kode 9405 30 00 som elektriske guirlander, af den art der anvendes til juletræer.